Найбольш актыўным і прадукцыйным наша супрацоўніцтва стала дзякуючы праекту, які рэалізоўваецца з 2011 года, — “Творчае супрацоўніцтва і ўзаемадапамога ў сферы адукацыі і інфармацыйных тэхналогій”. Таксама варта адзначыць падтрымку карэспандэнцкага пункта “Настаўніцкай газеты” ў Мінскай вобласці, які з’явіўся ў 2014 годзе. У гэтым жа годзе ў Жодзіне ў рамках інфармацыйна-рэкламнай акцыі “Будзем разам!” “Настаўніцкая газета” падарыла педагогам вобласці вялікі канцэрт з удзелам выканаўцаў з устаноў адукацыі Міншчыны, выхаванцаў творчага праекта “Настаўніцкай газеты” конкурсу юных вакалістаў “Звонкая раніца” і зорак беларускай эстрады.